اس غیر متوقع حملے سے قافلے والے بدحواس ہوکر بھاگ گئے ، حضرت زیدؓ نے تمام تجارتی سامان پر قبضہ کرلیاجس میں ایک لاکھ درہم کی چاندی تھی ، اس مال غنیمت میں سے خمس یعنی بیس ہزار درہم نکال کر باقی مجاہدین میں تقسیم کر دیا گیا ، اس سریہ کے بعد قریش کے تجارتی کاروانوں کی ناکہ بندی مکمل طور پر مسلمانوں کے اختیار میں آگئی ، اب اہل مکہ یعنی قریش کے سامنے دو ہی راستے تھے ، ایک یہ کہ مسلمانوں کی برتری تسلیم کرکے صلح کی راہ پر چلیں یا جنگ کریں ، بد قسمتی سے قریش نے دوسرا راستہ اختیار کیااور مسلمانوں سے ٹکر لینے اور ان کے ملک میں گھس کر ان پر حملہ کرنے کے لیے بھر پور تیاری شروع کردی ۔
Entity: مسلمانوں — Type: /religion